元朝是蒙古帝国来勒东亚个继承国，元朝个疆域基本面，是忽必烈奠定个。伊被蒙哥命令，管理黄河流域地区、中途还到西南地区灭脱大理国。个辰光，忽必烈个领地还属于统一个蒙古帝国个一部分。弗过，因为蒙哥来勒攻打钓鱼城辰光死脱，让忽必烈看到继承大汗个机会，就回到蒙古草原，搭伊自家个阿弟阿里不哥争夺大汗宝座。这场战争让四大汗國分裂，侪弗受蒙古大汗个管制，蒙古帝國作为一个实体，从此消失。